text: Spis ensomheden væk
  24 april 2017 kl. 09.16
  Kampagnen "Danmark Spiser Sammen" finder sted i hele landet i uge 17. Syd- og Sønderjylland byder på rige muligheder for at deltage. 
  ”Danmark Spiser Sammen” er en national kampagne arrangeret af Ældre Sagen og Folkebevægelsen mod ensomhed. Spiseriet skydes i gang mandag den 24. april og varer hele uge 17.
  - Vi er vant til at mødes om måltidet. Det er en del af vores kultur. Derfor er det fælles måltid i hverdagen et godt afsæt, når vi skal gøre en forskel. I måltidet oplever vi nærvær, nyder maden og samværet med hinanden, og her styrker vi gamle fællesskaber og etablerer nye, skriver Ældre Sagen i en pressemeddelelse.
  Man kan få en bid brød på Ældre Sagens 215 lokalafdelinger, der arbejder sammen med efterskoler, virksomheder og privatpersoner. Herudover er der en lang række steder i Syd- og Sønderjylland, hvor der også er rig mulighed for at stille sulten i godt selskab. 
  Blandt andet i Foreningens Hus i Vejle, som TV SYD besøger i aftenens udsendelse klokken 19.30. 
  Andre arrangementer i landsdelen, og resten af landet, kan ses ved at klikke her.
  